A BIZALMAS
SPRINGFIELD, HAJNALI 2:05
Isten hozta újra, uram.
Artemis, nem fogod elhinni, hogy a vendégeim
mi mindent zúdítottak rám.
Pocsék házasságok, pocsék munkák,
pocsék sportcsapatok.
Lassan vérzik a fülem.
Ezért van itt a Bizalmas…
hogy megoszthasd velünk a terhet.
Csak add a szokásosat, jó?
Mintha volna bármi más!
A Bizalmasra,
az egyetlen bárra, ahol meghallgatják azokat, akik meghallgatnak.
CSAK CSAPOSOKNAK
A ROPI SHOW FELVÉTEL A KÖZÖNSÉG VÉGIG NEVESSEN!
Gyere már! Muszáj az első sorba ülnünk.
Ha bármi lerepül a színpadról, ott akarok lenni.
Sajnálom, Ropi, de kizárt,
hogy leültessük a közönséget, amíg el nem kapjuk a kiszökött…
tudod, miket.
Cucli, kölykök. A műsort lefújták.
Megyek a delikátba nyelvbe fojtani a bánatom.
És ez a fejjel lefelé felkiáltójeles show?
A fejjel lefelé vicces.
Desde Springfield városközpont, es ¡Noches con Abejorrito!
Milhouse, te beszélsz spanyolul. Mit mondott?
Ó, ez olyan kulturális izé.
Te nem értenéd. Estúpido.
Pantalones.
ALÁZATOS APÁCA HORCHATA
¡Ay, caramba!
Ez egy játék. Horchatát öntenek a szádba,
és ha nem nevetsz, kapsz valamit!
Válassz nyereményt!
Nagypapi, ez életem legkönnyebb döntése.
Nézd, mit nyertem spanyol Ropinál!
Ó, te jó ég!
Ez nem csak egy sima kristálykoponya.
Ez a Calavera Gritando!
Egy autentikus tequila, ami Clooney-t
saját, félig autentikus tequila gyártására ihlette.
Várj, a koponyám tele van piával?
Ezért van csavaros kupakja!
Bart, ide kell adnod.
Mindig szerettem volna valami olyan puccos
italt kóstolni, aminek a palackja nem hasonlít palackra.
Nem. Inkább elteszem későbbre. Mondjuk a gimis időkre.
Ide vele!
Bart nyerte azt a tequilával teli koponyát.
Azt tehet vele, amit akar,
kivéve, hogy megissza.
Bocs, Homer. Game, set, koponya.
KOPONYÁNAK FOGLALVA
A következő számot pedig
Homer S.-nek küldi a fia, Bart.
Csípem, hogy nincs szövege, ami kiakasztana.
Tequila
Ő nem az apukád?
Nem.
Spanyolul talán nem tudok,
de azt felismerem, ha egy képzeletbeli beszélő koponya engem cikiz.
Uraim,
bemutatom a Calavera Gritandót.
Azta! Egy kristálykoponya!
Mint ami a legbénább Indiana Jones-filmben
és a kedvenc Shia LaBeouf-filmemben volt!
Ez a pia olyan előkelő,
hogy végre felavathatom
az iráni túszejtés alkalmából kiadott emlékpohárkészletet.
IRÁNI TÚSZEJTÉS
Nézd csak meg őket! Na, ők túszok voltak.
Hé, Moe! Kivételesen nem töltesz magadnak is egyet?
Nekem? Nem, semmi baj.
Már az is örömmel tölt el, hogy önthetek.
Ugyan! Mindig a pult túloldalán vagy.
Legalább gyere át, és engedd ki a gőzt!
Hát, talán egy korty nem a világ.
Szóval ilyen itt ülni?
Tudod, Moe, az évek során
még sosem láttunk inni.
Tudod, egy csapos
nem ihatna a törzsvendégekkel.
Rossz szemmel nézik.
Kik?
Nem valami titkos társaság,
ahova zárás után járok,
ha erre gondolsz.
Nézd, én csak a piát töltő tökfilkó vagyok.
Ez minden.
Moe, te nem csak a csaposunk vagy,
hanem a barátunk is.
Barát? Ezt komolyan mondod?
Talán csak az ernyedt fenékpofám mondatja velem,
de… fenékig!
Azóta nem járt ilyen drága dolog a számban,
hogy ráharaptam apám fegyverére.
Ez az! Igyál, Moe!
-Hajrá, Moe! -Megy ez.
Szerintem te is menő vagy, koponya.
Ó, a fejem!
Ezt a macskajajt!
Mintha jobb volna.
TUTANKHAMON ZENEBOLTJA
Ó, ne!
Ne! Már dereng a tegnap este!
TIZENKÉT ÓRÁVAL KORÁBBAN
-Ez az! -Igen!
Mutassuk meg a világnak, milyen jópofa,
ha részeg fazonok nyilvánosan randalíroznak.
Hoppá!
FOTÓFÜLKE
FOGFEHÉRÍTÉS
Elnézést, de arrébb mennének?
A férjemmel erre a padra szeretnénk leülni,
és megbeszélni, milyen jó dolguk is van az elefántfókáknak.
Ez a házasságunk egyetlen poénja.
Ó, én nem így hallottam.
Az igazi poén, hogy maguk ketten
utoljára a választások előtt tolták össze
az ágyaikat.
Amikor Obama győzött.
És még csak szenátor lett.
Honnan tudod, hogy szexmentes a házasságuk?
Ó, Mrs. Lovejoy mesélte a csaposának,
aki aztán elmondta nekem.
Ácsi! Ti, csaposok megbeszélitek egymás között,
hogy mit árulunk el nektek részegen?
Naná.
Tudod, mit tudok még?
Maguk egy személyként adják le az adóbevallásukat.
Ha nyaralni megy, maga mindig eladja a háziállatait.
Hé, maga pedig megcsal minket,
mert egy másik városban is polgármester.
POLGÁRMESTER
Esküszöm, hogy Greenview nem jelent nekem semmit.
Csípem a pletykákat, mint mindenki,
de talán mégsem kéne kilocsognod
-mások titkait. -Titkait.
Úgy érted, hogy azért nem hívtál senkit randira évek óta,
mert szégyelled a nyirkos, spagettikarodat?
Miféle nő kérne ezektől ölelést?
Vagy hogy te folyton a millió dolláros találmányodról hadoválsz?
Add már be a szabadalmat, te szerencsétlen!
És mi a helyzet Barney-val?
Folyton azt bizonygatod, mennyire szereted anyádat,
de évek óta meg sem látogattad.
Még mindig azt hiszi, az AutoZone-nál dolgozom.
Nem mondhatom el neki, hogy kirúgtak,
mert gumiszőnyeg-tisztítót szipuztam.
Moe, vicces részegből hivatalosan is gonosz részeg lettél.
Te ítélkezel felettem?
Te magad mondtad, hogy úgy félsz attól,
hogy rémes apa és férj vagy,
hogy inkább a kocsmában bujkálsz,
mint hogy hazamenj, és megpróbáld odatenni magad.
A gonosz részegnél is rosszabb vagy.
Őszinte részeg lettél!
Nem. Ti vagytok a részegek.
Én csak leittam magam.
Hoppácska!
Oké, Moe.
Azt tetted, amit egy csaposnak sem szabad.
De talán, lehetséges, hogy nem derül ki.
A Bizalmas.
Hát, megtudták.
Jól van, Kristof.
Eljött az idő, hogy megvalljam a bűneimet.
Mutasd az utat!
Rohadt Kristof!
Igen, szóval… megkaptam a patkányt.
Nézd, tudom, hogy eltoltam, de…
Az idők kezdete óta
a csaposok a civilizáció sarokkövei voltak,
a hallgatók örök szövetsége.
Így született a paradoxon,
hogy a csaposok mégis kivel oszthatnák meg titkaikat?
Ekkor jött létre a Bizalmas.
A hallgatóság meghallgatóinak titkos társasága.
De ez az intézmény porrá lészen,
ha nem tartjuk be első és egyetlen törvényét.
„A csapos megtartja a titkokat!"
Nézd, Artemis, tudom, hogy nem lett volna szabad
részegen kikotyogni a kikotyoghatatlant,
csak egyszer az életben szerettem volna együtt inni a barátaimmal.
Egy csaposnak nincsenek barátai.
Mr. Szyslak, a számláját ezennel lezárjuk.
Adja át a kulcsát, uram!
Ha egyszer ez a szabály.
Jó volt egy olyan helyhez tartozni,
ami nagyobb volt nálam, és szuper furcsa.
Mi a…
Szabályszegésért sokkal nagyobb büntetés jár a puszta kitiltásnál.
A barátaidat, a törzsvendégeidet ezennel…
kiiktatjuk.
Kiiktatjátok? Nem, az szörnyű.
Nem tehetitek ezt velük!
Te tetted ezt velük.
Maradhatnak, míg
happy hourt üt az óra.
Tik-tak, Mr. Szyslak, tik-tak.
PAKOLJ EL MAGAD UTÁN!
Srácok, veszélyben vagytok!
Ó, bocs. Még sosem jártam az irodátokban.
Ami azt illeti, egy irodában sem.
Uh! Már értem, miért isztok annyit.
Neked aztán van bőr a képeden idejönni
azok után, amiket tegnap mondtál.
Tudom, de most komoly a helyzet, oké?
Pár ijesztő fazon rém dühös,
amiért részegen nem tartottam a szám,
úgyhogy ki akarnak iktatni titeket.
És akkor mi van? Már úgyis elvesztettél minket mint vendégeket.
Nem, nem érted. Kiiktatnak.
Nincs sok idő,
de akkor sem beszélhetek világosabban.
Várjatok csak! Hol van Barney?
Barney nem itt dolgozik.
Tényleg? Pedig azt hittem.
Abból kerekednének csak a jó kis sztorik!
Siess! Hívd fel!
Jól van.
Nahát! Csak nem a leggonoszabb részeg a városban?
Barn, indul a happy hour.
Azonnal zárd be az ajtókat, ablakokat!
Pont akkor, amikor óceáni szellők fújdogálnak?
-Kizárt. -Vigyázz az elegáns úrra!
Az átkozott vérszívók!
Mi a fene volt ez?
Antipiát adtak be neki.
Egy szérumot, amitől soha többé nem ihat.
Antipia? Az kamu.
Nagyon is valódi. És a mellékhatások szörnyűek,
elképzelhetetlenek.
Hasogató fejfájással kezdődik,
aztán úgy dől rólad a víz, mint egy tűzcsapról.
Rinocéroszhimlő.
Végül jön a sugárban hányás.
Kiiktatták.
És most ti következtek.
Ha elkapnak, többé nem érhettek alkoholhoz.
Ne!
Várj! És mi van rumos kuglóffal, és más piás sütikkel?
Soha többé.
Ne!
KIIKTATNI MOE TÖRZSVENDÉGEIT
KOCSMA A TERMÉSZETBEN
AZ UTOLSÓ KAPU
Gyorsabban! A város összes csaposa
rátok vadászik, fiúk.
Csak azért, mert én nem fogtam be a részeg lepénylesőmet.
Mégis hány csapos lehet Springfieldben?
Hány ember szenved a munkahelyén és otthon is?
Ó, te jó ég!
A SAVANYÚ KOZÁK
EXTRA KANOS URAK SZÖVETSÉGE
SPÓROLÓK & KÖLTEKEZŐK KÉPERNYŐK SPORTBÁR
DUGÓ & ELME, ŰRISZÁKOSOK, BÚVÁRBÁR
RÖVID ÉS ERŐS, ROZS KÍVÁNCSI LESZBI JÉGHIDEG SÖR ITT
Tűnjetek innen!
Majd én feltartom őket… ezzel.
Hű! Olyan azzal a konyharuhával, mint egy nindzsa.
Úgy suhan az az undorító rongy, alig látni.
Így nem lehet élni.
Vadásznak ránk, mint a dinoszauruszokra.
Most mihez kezdjünk?
Ha még valaha inni akarsz,
csak ülj fel az első távolsági buszra,
és meg se állj!
Jó tervnek tűnik.
Szegény szerencsétlenek!
Helyettük is ki kell tartanom.
Felejtsd el, Homer!
Ők már nem isznak.
Marge, csomagolj össze, és válassz egy kölyköt!
Itthagyjuk Springfieldet örökre.
Ez nevetséges, Homie.
Nézd csak, ki ugrott be vacsorára!
Jó estét, Homer!
Apa, dr. Hibbert épp most mesélte,
mit dolgozott, míg az orvosira járt.
Gondoltam, érdekelhet, hogy csináltam.
-Igen? -Csapos voltam.
Ki kér gombafejeket?
Sajnálom, Homer.
És Midge, a férjed soha többé nem ihat!
Az egész az én hibám.
Hurrá!
HÁROM HÓNAPPAL KÉSŐBB
Jó reggelt, kis család!
Biztos nem kérsz egy kis áfonyás zabkását?
Ma nem, szívem. Megígértem, hogy ma viszek kávét
az egész csapatnak, és megünnepeljük az új rekordunkat.
Milyen törtető lettél az előléptetésed óta.
Tetszik ez az új, józan fazon.
Én minden verziódat csipázom.
Menjetek szobára!
Bart, nem felejtettem ám el a gördeszkaversenyedet.
És ne aggódj, Lisa!
Bőven lesz időm odaérni
az első sorba a te fellépésedre.
Akkor vissza a bányába!
NYOLC DOLCSI $ KÁVÉ
Nahát, micsoda véletlen!
Azóta nem láttalak titeket, fiúk, hogy… tudjátok.
Egek! Létezik, hogy a tűzés óta?
Igen, végre kigyúrtam magam. Az egész- és mindennapos ivászat nélkül
maradt időm edzeni.
Én meg amint beadtam a szabadalmam, befektettek a start-upomba.
Hamarosan Amerikában mindenkinek lesz saját
testszőrnyíró minirobotja.
Az a tiéd?
Imádom a Groombámat!
Én meg visszakaptam az állásomat az AutoZone-nál,
és végre elmehettem anyámhoz.
Ő tartja a nagy AutoZone feliratú táblát!
Azt hiszem, mindannyiunk szekere jól megy.
Tudjátok, mit hallottam, kié nem?
Egy bizonyos csaposé.
Nem fogjátok elhinni, milyen mélyre süllyedt.
Jó lenne nevetni valakin
a gödör alján.
OMLETTBÁR
Csíkokra vágott sonkát kértem a rántottámba,
de ez kockára van vágva.
Igen, asszonyom. Máris, asszonyom.
Túl magasra dobta fel az omlettemet,
és repülés közben kihűlt.
Az én hibám, uram. Elnézését kérem, uram.
Szerettem volna, ha padlón van, na de hogy a kantinban süssön tojást?
Szerintem még puskája sincs a pult alatt.
Tűnjetek innen! Nem láthattok így.
Tojást dobálva egy jól megvilágított,
nem poshadt helyen.
Nem hiszem el, hogy ezt mondom.
Mind ezt mondjuk.
Ugyan soha többé nem ihatunk,
még mindig téged szeretnénk csaposunknak.
Komolyan mondjátok?
-Igen. -Bizony.
Mostantól olajozd a saját serpenyőidet, Amerika!
Tessék, fiúk! Fenékig!
Moe-ra, a barátunkra!
Nem, srácok. Annál jobb vagyok.
A csaposotok vagyok.
Ki tudta, hogy vizet is lehet inni egy kocsmában?
Attól még ez is felvizezett.
Szép volt, Moe.
Még sosem láttam
az emberi lélek ily tökéletes párlatát.
Az alázat és önfeláldozás koktélja
egy cseppnyi keserűséggel vegyítve.
Hé, Artemis! Mit keresel itt?
Ily hűség egy csapos iránt jutalomért kiált.
Az Antipia ellenszere.
Jól gondolják meg, uraim!
Ha beadják, a józanság összes pozitívuma odavész.
El az útból, anya!
Sajnálom. Nem tehetem.
A józanság olyanná tett, akivé sosem hittem volna, hogy válhatok.
Most pedig hazamegyek a családomhoz.
KOKTÉLOK, BÁR
ÚJRAPIÁLNI HOMER SIMPSONT
Hé, Bart! Az nem a te hülye kristálykoponyád?
Nem is volt hülye. A legjobb barátom volt.
A feliratot fordította: Császár Hédi